CELEX: E2020P0011
Language: sk
Date: 2021-01-07 00:00:00
Title: Žiadosť o poradné stanovisko Súdu EZVO, ktorú predložil Héraðsdómur Reykjavíkur vo veci Eyjólfur Orri Sverrisson/Islandský štát (Vec E-11/20) 2021/C 5/15

7.1.2021   
            
            
               SK
            
            
               Úradný vestník Európskej únie
            
            
               C 5/15
            
         
      Žiadosť o poradné stanovisko Súdu EZVO, ktorú predložil Héraðsdómur Reykjavíkur vo veci Eyjólfur Orri Sverrisson/Islandský štát
      (Vec E-11/20)
      (2021/C 5/15)
      Žiadosťou z 19. júna a 26. augusta 2020, ktorá bola doručená na podateľňu Súdu EZVO 27. augusta 2020, Héraðsdómur Reykjavíkur (okresný súd v Reykjavíku) požiadal Súd EZVO vo veci Eyjólfur Orri Sverrisson/Islandský štát o poradné stanovisko k týmto otázkam:
      
                  1.
               
               
                  Má sa článok 2 smernice 2003/88/ES vykladať v tom zmysle, že čas, ktorý zamestnanec strávi v službe a na pokyn svojho zamestnávateľa cestovaním na pracovisko, ktoré nie je bežným pracoviskom zamestnanca, predstavuje pracovný čas, keď nie je zahrnutý do obvyklého denného pracovného času?
               
            
                  2.
               
               
                  Je na účely zodpovedania otázky č. 1 relevantné, či sa cesta, ktorú zamestnanec podniká pre zamestnávateľa, uskutočňuje v rámci jednej krajiny alebo medzi krajinami?
               
            
                  3.
               
               
                  Je na účely zodpovedania otázky č. 1 relevantná forma práce počas cesty?